pythainlp/thai-wiki-dataset-v4 huggingface dataset:
แหนบ

แหนบ  เป็นอุปกรณ์ที่ใช้สำหรับรับน้ำหนักก่อนส่งผ่านไปสู่เพลา ดูดซับและหน่วงเวลาแรงสั่นสะเทือนของรถไว้แล้วค่อยปลดปล่อยแรงสั่นสะเทือนนั้นออกมาทำให้รถเคลื่อนที่ไปได้อย่างนุ่มนวลแม้สภาพถนนจะขรุขระ
ลักษณะ.
โดยทั่วไปแหนบจะผลิตจากเหล็กชนิดพิเศษเรียกว่า เหล็กสปริง (Spring steel) รูปร่างของแหนบจะเป็นเหล็กแผ่นมีความโค้งเล็กน้อยและนำมาเหล็กแผ่นที่มีความยาวแตกต่างกันเล็กน้อยหลายชิ้นมาประกบเข้าด้วยกันจากเพื่อให้สามารถรับน้ำหนักได้มากขึ้น การประกบเหล็กแผ่นหลายชิ้นซึ่งความยาวแตกต่างกันจะส่งผลให้เมื่อรถบรรทุกน้ำหนักน้อยจะไม่แข็งเกินไป เป็นการกระจายภาระการรับน้ำหนัก เหล็กแหนบจะถูกยึดเข้าด้วยกันโดยเจาะรูไว้ตรงกึ่งกลางแล้วใช้สลักยึดเป็นตับเดียวกันแล้วจึงนำไปยึดกับเพลา ส่วนปลายจะยึดไว้กับโครงรถโดยอาศัยหูแหนบหรือโตงเตง
พิโนไซโทซิส

พิโนไซโทซิส  เป็นการนำสารเข้าสู่เซลล์ โดยเมื่อสารมาเกาะติดกับเยื่อหุ้มเซลล์ เยื่อหุ้มเซลล์จะเว้าเข้าไปจนหลุดกลายเป็นกระเปาะขนาดเล็กอยู่ภายในเซลล์ ไม่มีความจำเพาะกับชนิดสาร พบได้ในเซลล์หลายชนิด เช่น เซลล์เม็ดเลือดขาวชนิดแมโครฟาจ (Macrophage) และเซลล์รากพืช เป็นต้น ส่วนการขนส่งสารเข้าสู่เซลล์ที่มีการจำเพาะกับชนิดสาร จะเรียกว่า การนำสารเข้าสู่เซลล์แบบใช้ตัวรับ (receptor-mediated endocytosis)
รัฐกาตามาร์กา

กาตามาร์กา  เป็นรัฐในประเทศอาร์เจนตินา ตั้งอยู่ทางตะวันตกเฉียงเหนือของประเทศ รัฐมีประชากร 334,568 คน จากการสำรวจประชากรในปี ค.ศ. 2001 และมีพื้นที่ 102,602 ตารางกิโลเมตร รัฐข้างเคียงได้แก่ (หมุนตามเข็มนาฬิกา เริ่มจากทิศเหนือ) รัฐซัลตา รัฐตูกูมัน รัฐซานเตียโกเดลเอสเตโร รัฐกอร์โดบา และรัฐลาริโอฆา ทางตะวันตกติดกับชายแดนประเทศชิลี เมืองหลวงของรัฐคือ ซานเฟร์นันโดเดลบาเยเดกาตามาร์กา เมืองสำคัญอื่นได้แก่ อันดัลกาลา ติโนกัสตา และเบเลน
การนำสารเข้าสู่เซลล์แบบใช้ตัวรับ

การนำสารเข้าสู่เซลล์แบบใช้ตัวรับ  หรือการนำสารเข้าสู่เซลล์โดยใช้แคลทริน (clathrin-dependent endocytosis) เป็นการนำสารเข้าสู่เซลล์โดยสารที่จะเข้าสู่เซลล์นั้นต้องจับกับตัวรับที่จำเพาะบนเยื่อหุ้มเซลล์ก่อน จากนั้นตัวรับที่จับสารแล้วจะเว้าเข้าไปในเซลล์แล้วหลุดเป็นกระเปาะหรือเวสิเคิลขนาดเล็กเข้าไปข้างในเซลล์ สารที่เข้าสู่เซลล์ด้วยวิธีนี้ได้แก่ ฮอร์โมน สารพิษ แอนติบอดี ไวรัส เป็นต้น
หลังจากที่สารจับกับตัวรับที่จำเพาะบนเยื่อหุ้มเซลล์ จะมีการส่งสัญญาณผ่านทางเยื่อหุ้มเซลล์ มีแคลทรินเข้ามาจับกับเยื่อหุ้มเซลล์ด้านในของตัวรับ ทำให้เกิดการม้วนของเยื่อหุ้มกลายเป็นเวสิเคิล จากนั้นแคลทรินจะหลุดออก เวสิเคิลแต่ละอันที่ไม่ถูกแคลทรินหุ้มจะรวมเข้าด้วยกันกลายเป็นเอนโดโซม เนื่องจากตัวรับเป็นการทำงานภายในร่วมกับมือจับ ระบบนี้จึงอิ่มตัวได้และการนำเข้าเซลล์จะลดลงจนกว่าตัวรับจะถูกนำกลับมาใช้ใหม่ที่เยื่อหุ้มอีกครั้ง
โอเวน ฮาร์ต

โอเวน ฮาร์ต มีชื่อจริงว่า โอเวน เจมส์ ฮาร์ต เกิดวันที่ 7 พฤษภาคม ค.ศ. 1965 เป็นนักมวยปล้ำอาชีพชาวแคนาดา ในสมาคม เวิลด์เรสต์ลิงเฟดดิเรชั่น หรือ WWF เป็นหนึ่งในลูกหลานของตระกูลฮาร์ต โดยเป็นลูกชายของสตู ฮาร์ต และน้องชายของ เบรต ฮาร์ต ปัจจุบันได้เสียชีวิตลงในวันที่ 23 พฤษภาคม ค.ศ. 1999
การเสียชีวิต.
ในศึก โอเวอร์ดิเอดจ์ (1999) โดยจัดเมื่อวันที่ 23 พฤษภาคม 1999 โอเวนมีเตรียมโปรแกรมปล้ำเจอกับ เดอะก๊อดฟาเธอร์ ชิงแชมป์อินเตอร์คอนติเนนทัล เดอะ บูลเบลเซอร์ หรือ โอเวน ฮาร์ต ฉายาตอนนั้น กำลังเปิดตัวด้วยการโหนลงมาจากเพดานด้วยเชือกสลิง แต่เกิดเหตุการณ์ไม่คาดฝันขึ้นเมื่อเชือกสลิงคลายโดยบังเอิญ ทำให้เขาตกลงมาจากเพดานซึ่งสูงถึง 70 ฟุต (21 เมตร) ตกลงมากระแทกกับเทิร์นบัคเกิล ท่ามกลางผู้ชมหลายหมื่นคน ซึ่งทีแรกนึกว่าเป็นตุ๊กตาหรือสตั้นแมนตกลงมา แต่พอ จิม รอสส์ ประกาศว่านี่เป็นอุบัติเหตุจริง ๆ ทุกคนช็อค รวมทั้งนักมวยปล้ำในนั้นและ วินซ์ แม็กแมน เจ้าของ WWF ด้วย ต่อมาโอเวน ถูกส่งไปโรงพยาบาลที่ใกล้ที่สุดทันทีในสภาพที่สาหัสมาก แพทย์พยายามจะช่วยชีวิตเขา แต่ก็ไม่สำเร็จ และเสียชีวิตในเวลาต่อมา จากการจากไปอย่างกะทันหันนี้ ได้สร้างความเสียใจอย่างมากต่อครอบครัวของโอเวน เพื่อน ๆ ในวงการ และแฟน ๆ ทุกคน เจฟ จาเรต และ ดีบรา คู่หูที่มีโปรแกรมปรากฏตัวในวันนั้นด้วย ถึงกับร้องไห้ หลังจากจบรายการ สตู ฮาร์ต บิดาก็ได้ออกมาทวงคำตอบจาก WWF ว่าทำไมถึงได้เกิดอุบัติเหตุครั้งนี้ และทำให้โอเวน เสียชีวิต
ธนาคารแห่งชาติแองโกลา

ธนาคารแห่งชาติแองโกลา  เป็นธนาคารกลางของประเทศแองโกลา โดยเป็นของรัฐและมีรัฐบาลแองโกลาเป็นผู้ถือหุ้น ธนาคารตั้งอยู่ในกรุงลูอันดา และเจริญรอยตามต้นกำเนิดย้อนกลับไปใน ค.ศ. 1865
ประวัติ.
ใน ค.ศ. 1864 ธนาคารนาซิโอนาลอุลตรามาริโน (BNU) ได้ก่อตั้งขึ้นในกรุงลิสบอน ประเทศโปรตุเกส ในฐานะธนาคารนอกเขตโพ้นทะเลของโปรตุเกส ปีถัดมาธนาคารนี้ได้เปิดสาขาหลายแห่ง รวมถึงอาณาเขตแองโกลาโปรตุเกส ซึ่งขณะนั้นเป็นอาณานิคมภายใต้การครอบครองของโปรตุเกส เมื่อโปรตุเกสได้จัดตั้งธนาคารเฉพาะกิจการสำหรับประเทศแองโกลา ในชื่อ ธนาคารแองโกลา (Banco de Angola) ใน ค.ศ. 1926 ทาง BNU ก็ได้โอนสาขาสแตนเลวิลไปยังธนาคารแห่งนี้ ซึ่งใน ค.ศ. 1934 ก็ได้โอนสาขาไปยังโบมา ก่อนที่จะปิดตัวลงใน ค.ศ. 1947 
เมื่อแองโกลาได้รับเอกราชในปี ค.ศ. 1975 ทางรัฐบาลก็ได้ทำธนาคารส่วนกลาง โดยเปลี่ยนจากชื่อในภาษาโปรตุเกสจาก บองโกเดแองโกลา (Banco de Angola) มาเป็น บองโกนาซิโอนาลเดแองโกลา Banco Nacional de Angola (BNA)
ธนาคารแองโกลา เป็นหนึ่งในสมาชิกพันธมิตรเพื่อการเข้าถึงแหล่งเงินทุน และมีบทบาทในเวทีด้านการเข้าถึงบริการด้านการเงิน
หนูหริ่งบ้าน

หนูหริ่งบ้าน (ชื่อวิทยาศาสตร์: "Mus musculus") เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับสัตว์ฟันแทะ (Rodentia) ในวงศ์หนู (Muridae)
หนูหริ่งบ้านจัดเป็นหนูที่มีขนาดเล็ก น้ำหนักตัวเมื่อโตเต็มที่ทั้งตัวผู้และตัวเมียประมาณ 30–40 กรัม มีขนสีน้ำตาลอ่อนตลอดทั้งลำตัว ส่วนท้องสีขาว ไม่มีขนที่หาง ขาหน้ามี 4 นิ้ว ขาหลังมี 5 นิ้ว ตัวเมียมีเต้านม 10 เต้า มีอายุขัยประมาณ 1.5–3 ปี
หนูหริ่งบ้านเป็นสัตว์ที่มีความปราดเปรียวว่องไว ออกหากินในเวลากลางคืน โดยกินอาหารได้แทบทุกอย่างเช่นเดียวกับหนูทั่วไป และจัดเป็นหนูอีกชนิดหนึ่งที่พบได้ตามบ้านเรือนของมนุษย์ มีการกระจายพันธุ์ที่กว้างขวางมาก โดยพบแทบทุกมุมของโลกและทุกทวีป แต่เชื่อว่า ดั้งเดิมเป็นสัตว์ที่มีถิ่นกำเนิดในทวีปเอเชีย ก่อนจะกระจายไปทั่วโลกอย่างในปัจจุบัน
หนูหริ่งบ้านเป็นหนูชนิดที่ได้รับความนิยมในการนำมาเป็นสัตว์เลี้ยง โดยมีการปรับปรุงพัฒนาสายพันธุ์โดยชาวจีนและชาวญี่ปุ่นจนกลายเป็นหนูเผือกทั้งตัว ตาสีแดง และพัฒนาจนเป็นสีต่าง ๆ ตามลำตัว โดยแรกเรี่มเลี้ยงกันในพระราชวัง และเป็นหนูชนิดที่นิยมเป็นสัตว์ทดลองและเลี้ยงเพื่อเป็นอาหารเลี้ยงแก่สัตว์เลื้อยคลาน
วีลแชร์บาสเกตบอล

วีลแชร์บาสเกตบอล  เป็นกีฬาบาสเกตบอลที่ผู้เล่นจะนั่งอยู่บนวีลแชร์ และถือเป็นหนึ่งในกีฬาสำคัญสำหรับคนพิการ โดยมีสหพันธ์วีลแชร์บาสเกตบอลนานาชาติ (IWBF) เป็นฝ่ายบริหารสูงสุดของกีฬานี้ และเป็นที่ยอมรับโดยคณะกรรมการพาราลิมปิคนานาชาติ (IPC) ในฐานะเจ้าหน้าที่ผู้มีอำนาจในกีฬาวีลแชร์บาสเกตบอลทั่วโลกแต่เพียงผู้เดียว ส่วนสหพันธ์บาสเกตบอลนานาชาติได้รับการยอมรับจาก IWBF ภายใต้ข้อ 13 ของข้อบังคับทั่วไป
IWBF มี 82 องค์กรระดับชาติสำหรับวีลแชร์บาสเกตบอล (NOWBs) ที่เข้าร่วมแข่งขันในวีลแชร์บาสเกตบอลทั่วโลก ด้วยจำนวนที่เพิ่มขึ้นในแต่ละปี ซึ่งเป็นที่คาดการณ์ว่า มีกว่า 100,000 คนที่เล่นวีลแชร์บาสเกตบอลจากการพักผ่อนหย่อนใจในการเล่นของสโมสร รวมถึงการเป็นสมาชิกของทีมชาติชั้นนำ วีลแชร์บาสเกตบอลมีเล่นกันทั้งในหมู่เด็กผู้ชาย, เด็กผู้หญิง ตลอดจนผู้ชายและผู้หญิงในวัยเติบโต
วงศ์ย่อยหนู

วงศ์ย่อยหนู (วงศ์ย่อย: Murinae) เป็นวงศ์ย่อยของสัตว์ฟันแทะในวงศ์หนู (Muridae) ใช้ชื่อวิทยาศาสตร์ว่า Murinae
มีจำนวนสมาชิกในวงศ์นี้กว่า 519 ชนิด ถือว่าเป็นวงศ์ของสัตวฟันแทะที่มีความหลากหลายมากที่สุดวงศ์หนึ่ง และถือได้ว่ามีจำนวนสมาชิกพอ ๆ กับค้างคาวซึ่งเป็นสัตว์เลี้ยงลูกด้วยนมด้วยกัน หากแต่ค้างคาวมิใช่สัตว์ในอันดับสัตว์ฟันแทะ 
พบกระจายพันธุ์ในซีกโลกที่ได้ชื่อว่าเป็นโลกเก่า คือ แอฟริกา, เอเชีย, ยุโรป ตลอดจนโอเชียเนียด้วย โดยมีสกุลกว่า 129 สกุล โดยที่บางสกุลก็ได้สูญพันธุ์ไปแล้ว โดยที่สกุลที่เป็นที่รู้จักกันคือ "Rattus" ซึ่งเป็นสกุลที่มีขนาดใหญ่ และพบได้ทั่วไปตามบ้านเรือนของมนุษย์ ได้แก่ หนูบ้าน ("R. norvegicus") และหนูท้องขาว ("R. rattus") เป็นต้น
ส่วนที่พบได้ในประเทศไทย พบทั้งสิ้น 34 ชนิด นอกจาก 2 ชนิดดังกล่าวข้างต้นแล้ว ยังมี หนูหริ่งบ้าน ("Mus musculus"), หนูหริ่งใหญ่ ("M. cookii"), หนูขนเสี้ยนเขาหินปูน ("Niviventer hinpoon"), หนูพุกใหญ่ ("Bandicota indica"), หนูหวาย ("Leopoldamys sabanus") ซึ่งล้วนแต่อยู่ในวงศ์ย่อยนี้ทั้งสิ้น
พลอย หอวัง

พลอย หอวัง (เกิด 25 กรกฎาคม พ.ศ. 2528) เป็นนักแสดง นักร้อง ดีเจ พิธีกร และนางแบบชาวไทยเชื้อสายจีน มีชื่อเสียงจากการเป็นนักร้องวงเอช (H) หรือที่รู้จักกันในชื่อ Project H วงเกิร์ลกรุปของค่ายเพลงโดโจ ซิตี้ เป็นน้องสาวของคริส หอวัง
ประวัติ.
พลอย หอวังเป็นชาวกรุงเทพแต่กำเนิด ศึกษาระดับอนุบาลถึงระดับมัธยมศึกษาที่โรงเรียนนานาชาติร่วมฤดี (Ris) ศึกษาระดับปริญญาตรี ด้านแฟชั่นดีไซน์ ที่สถาบัน Istituto Marangoni ประเทศอังกฤษ
พลอยเป็นหนึ่งในสมาชิกวงเกิร์ลกรุ๊ปที่ชื่อ Project H ของโดโจซิตี้ สังกัดย่อยของ เบเกอรี่ มิวสิค ซึ่งมีเพลง "สุดสัปดาห์", "ความลับ", "ต่อให้ใครไม่รัก", "วันที่เธอดูแปลก" และ "ไม่รู้" หลังจากวงได้แยกย้ายกันไป พลอยยังคงทำงานด้านบันเทิง ทั้งในบทบาทพิธีกร ดีเจ งานทางด้านแฟชั่น จนกลับมาทำงานเพลงอีกครั้งกับวงที่ชื่อ The Diet Pills
เพลิงพระนาง (ละครโทรทัศน์ พ.ศ. 2560)

เพลิงพระนาง เป็นละครโทรทัศน์ไทยในปี พ.ศ. 2560 โดยกันตนา ดัดแปลงเนื้อเรื่องบางส่วนจากหนังสือ "เที่ยวเมืองพม่า" พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ และหนังสือ "พม่าเสียเมือง" ของหม่อมราชวงศ์คึกฤทธิ์ ปราโมช เป็นเรื่องราวสมมติแย่งชิงอำนาจกันจนนำไปสู่ความล่มสลายของบ้านเมือง ออกอากาศทาง ช่อง 7 นำแสดงโดย เคลลี่ ธนะพัฒน์, พัชราภา ไชยเชื้อ และจีรนันท์ มะโนแจ่ม
ปฏิกิริยา.
ในการออกอากาศละคร พ.ศ. 2560 ได้เกิดกระแสต่อต้านละครโดยพระปนัดดาพระเจ้าธีบอ กษัตริย์พระองค์สุดท้ายของพม่า ได้ให้สัมภาษณ์กับบีบีซีว่าครอบครัวของเขาไม่พอใจละครเรื่องเพลิงพระนางเป็นอย่างยิ่ง แม้ว่าเนื้อเรื่องของละครจะเกี่ยวกับอาณาจักรสมมติ แต่เกือบทั้งหมดจำลองมาจากช่วงปีสุดท้ายของราชวงศ์คองบอง ในสมัยศตวรรษที่ 19 โดยเนื้อหาส่วนหนึ่งในละครคล้ายคลึงกับเหตุการณ์ในประวัติศาสตร์ กรณีการสังหารหมู่ที่พระมเหสีและบรรดาเจ้านางอื่น ๆ ร่วมมือกันกำจัดพระราชวงศ์ร่วม 100 คน และขอให้ทางการไทยสั่งห้ามฉายละครเรื่องนี้ แต่ทางกันตนา ผู้สร้างได้ชี้แจงว่า ละคร เพลิงพระนาง ไม่ได้ตั้งใจเอาเนื้อเรื่องจากประวัติศาสตร์ชาติใดโดยตรง อาจมีเพียงเค้าโครงบางส่วนที่เป็นเรื่องเล่าในความรับรู้ของคนไทย ส่วนที่มีคนโยงว่านำมาจากประวัติศาสตร์ชาติอื่น เป็นสิทธิส่วนบุคคลที่จะแสดงความคิดเห็น ทั้งกล่าวย้ำว่า ละครเรื่องนี้สร้างสรรค์จากจินตนาการ
ไรโน

เทร์แรนซ์ กุยโด เกริน (Terrance Guido Gerin; 7 ตุลาคม ค.ศ. 1975) นักมวยปล้ำอาชีพและนักแสดงชาวอเมริกันเป็นที่รู้จักดีในชื่อ ไรโน (Rhyno หรืออาจสะกด Rhino) เจ้าของท่าไม้ตาย Gore (หรือท่า Spear) เขาเป็นที่รู้จักมากที่สุดในเอ็กซ์ตรีมแชมเปียนชิพเรสต์ลิง(ECW), เวิลด์เรสต์ลิงเอ็นเตอร์เทนเมนต์(WWE), โทเทิลนอนสต็อปแอคเชินเรสต์ลิง(TNA) และริงออฟออเนอร์(ROH)
เป็นแชมป์โลกสองสมัยจากการชิงECW World Heavyweight Championship(แชมป์คนสุดท้ายในECWแบบดั้งเดิม)และNWA World Heavyweight Championship เขายังเป็นWWF Hardcore Championshipสามสมัย, ECW World Television Championshipสองสมัย, WCW United States Championshipหนึ่งสมัย ซึ่งเขาได้ในWWF และWWE SmackDown Tag Team Championshipร่วมกับฮีธ สเลเตอร์หนึ่งสมัยในWWE
หนูพุก

หนูพุก หรือ หนูแผง เป็นสกุลของสัตว์ฟันแทะในวงศ์ Murinae ในวงศ์ใหญ่ Muridae ใช้ชื่อวิทยาศาสตร์ว่า "Bandicota" (มาจากภาษาเตลูกู คำว่า " pandikokku" หมายถึง "หนูหมู")
หนูพุก มีรูปร่างลักษณะทั่วไปคล้ายกับหนูทั่วไปในวงศ์ Murinae แต่ทว่ามีรูปร่างที่ใหญ่กว่าหนูในสกุล "Rattus" มาก และมีจุดเด่นที่มีขนสีน้ำตาลแดงหรือน้ำตาลดำที่รุงรังไม่เป็นระเบียบ โดยเฉพาะอย่างยิ่งขนบริเวณหลังที่เป็นแผงแข็ง หลังตีนเป็นสีดำ หางยาวมีเกล็ดสีเดียว เป็นหนูที่มีอุปนิสัยดุร้าย เมื่อถูกคุกคามจะขู่และพร้อมที่จะกัด 
หนุพุก แบ่งออกได้เป็น 3 ชนิด พบได้ในประเทศไทย 2 ชนิด 
ถือเป็นหนูที่มีขนาดใหญ่ที่สุดในประเทศไทย โดยอาจจะมีความยาวจากปลายจมูกจรดปลายหางได้ถึง 23–28 เซนติเมตร น้ำหนัก 400–700 กรัม ตัวเมียสามารถผสมพันธุ์ได้ตั้งแต่ 4 เดือนขึ้นไป ในขณะที่ตัวผู้อายุ 6 เดือนขึ้นไป แต่เป็นหนูที่จะพบได้เฉพาะในพื้นที่เกษตรกรรม เช่น นาข้าว เท่านั้น กระจายพันธุ์ตั้งแต่อนุทวีปอินเดียจนถึงเอเชียอาคเนย์ อาศัยอยู่ในรูตามคันนาที่ขุดไว้ โดยมีขุยหรือก้อนดินที่ขุดขึ้นมากระจายเป็นเม็ดอยู่รอบ ๆ จัดเป็นศัตรูพืชที่สำคัญที่กินข้าว โดยเฉพาะข้าวที่ออกรวงเป็นอาหาร และยังกินสัตว์อย่างอื่นในนา เช่น ปูนา หรือหอยเชอรี่ เป็นอาหารอีกด้วย แต่เกษตรกรเมื่อจับได้จะนิยมนำมาบริโภค เนื้อมีรสชาติอร่อย มีการล่าและขายกันในหลายพื้นที่
รุ้งเฑียณ อูนากูล

รุ้งเฑียณ อูนากูล หรือ รุ้ง เกิดวันที่ 26 กรกฎาคม พ.ศ. 2527 เป็นอดีตนักแสดงจากช่อง 7 มีชื่อเสียงจากบท ลำดวล จากละคร เบญจา คีตา ความรัก
ประวัติ.
รุ้งเฑียณ อูนากูล (ชื่อใหม่: ฌธนัทย์ อูนากูล) ชื่อเล่น รุ้ง เกิดวันที่ 26 กรกฎาคม พ.ศ. 2527 ที่ประเทศสโลวีเนีย จบการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ เป็นหลานสาวของ จันทนีย์ อูนากูล นักร้อง นักแต่งเพลงชื่อดัง
เป็นนักแสดงจากช่อง 7 สี และดาราวีดีโอ แต่ไม่ค่อยมีผลงานมากนัก รุ้งมีผลงานกับทางช่อง 7 เรื่องแรกคือ ละครเรื่อง ปิ่นไพร ต่อดด้วยละครผีขี้เหงา, ละครเบญจา คีตา ความรัก คู่กับ ไผ่ พาทิศ พิสิฐกุล ในปี 2546 และละคร เกิดแต่ตม
ก่อนจะหายหน้าหายตาไปนานถึง 1 ปีเต็มและกลับมาทิ้งทวนผลงานละครชิ้นสุดท้าย คือ ล.ฟ้ากระจ่างดาว ในปี 2548 จากนั้นก็ได้ผันตัวเองมาเป็นศิลปิน-นักร้องค่าย GMM แกรมมี่ เป็นหนึ่งในสมาชิกวงFour Seasons อัลบั้ม Four Seasons of Love ก่อนไปทำงานเป็น แอร์โฮสเตส สาย การบินไทย และล่าสุดเป็นเจ้าของคลีนิคเสริมความงาม Candelar Clinic ย่านทองหล่อ
ผลงาน.
ละครโทรทัศน์.
รายชื่อผลงานละครของ "รุ้งเฑียร อูนากูล" ที่ออกอากาศทาง สถานีโทรทัศน์สีกองทัพบกช่อง 7 ตั้งแต่ พ.ศ. 2544 - พ.ศ. 2549
เทร์รี คอนเนอร์

เทร์รี คอนเนอร์  เกิดเมื่อวันที่ 9 พฤศจิกายน ค.ศ. 1962 เป็นชาวอังกฤษ อดีตคอนเนอร์เคยเป็นนักฟุตบอลโดยเล่นในตำแหน่งกองหน้าให้กับสโมสรต่าง ๆ ในอังกฤษ เช่น สวอนซี, ไบรตัน, ลีดส์ยูไนเต็ด ปัจจุบันคอนเนอร์ได้มาเป็นผู้ช่วยผู้จัดการทีมวุลเวอร์แฮมป์ตันวอนเดอเรอส์
เอาะหลาม

เอาะหลาม  เป็นอาหารลาวประเภทต้มที่มีน้ำน้อย นิยมใช้เนื้อควายแดเห้ง ต้มกับน้ำปลาร้า หนังควายแห้งหรือหนังปอง และผักเช่น พริก มะเขือ สะค้าน ตำลึง ยอดพริก เรียกว่าเอาะหลามเนื้อควาย นิยมรับประทานกับส้มหมูหรือส้มปลาแกง เอาะหลามอีกแบบหนึ่ง ใส่เนื้อสัตว์ ผัก และเห็ดได้ทุกอย่าง สุดแท้แต่ว่าจะมีสิ่งใด เรียกเอาะโฮะ อาหารลาวประเภทต้มอีกชนิดหนึ่ง ใส่น้ำมาก ตักน้ำซดได้ เรียกเอาะซด
เอาะหลามเป็นอาหารที่มีชื่อเสียงของหลวงพระบาง การปรุงดั้งเดิมใช้การหลาม คือใส่เครื่องปรุงลงในกระบอกไม้ไผ่แล้วนำไปเผาไฟ น้ำน้อยและข้นเพราะใส่ข้าวเหนียวจี่โขลกและมะเขือเปราะต้มสุกโขลกลงไป ส่วนผสมสำคัญของเอาะหลามที่ทำให้มีกลิ่นเฉพาะตัวคือสะค้านหรือจะค้าน
รัฐเมนโดซา

เมนโดซา  เป็นรัฐในประเทศอาร์เจนตินา ตั้งอยู่ทางตะวันตก ตอนกลางของประเทศ ทางทิศเหนือติดกับรัฐซานฆวน ทางทิศใต้ติดกับรัฐลาปัมปาและรัฐเนวเกน ทางทิศตะวันตกติดกับรัฐซานลุยส์ และติดกับประเทศชิลีทางทิศตะวันตก เมืองหลวงของรัฐคือเมืองเมนโดซา รัฐมีพื้นที่ 148.827 ตารางกิโลเมตร ใหญ่เป็นอันดับ 7 ถือเป็นร้อยละ 5.35 ของพื้นที่ประเทศ มีประชากร 1,741,610 คน (ค.ศ. 2010) เป็นรัฐที่มีประชากรมากเป็นอันดับ 5 หรือร้อยละ 4.35 ของประชากรทั้งประเทศ
แคว้นโมเกกัว

แคว้นโมเกกัว  เป็นแคว้นทางตอนใต้ของประเทศเปรู ชื่อของแคว้นมาจากภาษาเกชัว มีความหมายว่า "สถานที่ที่เงียบ" เมืองหลักของแคว้นคือเมือง โมเกกัว มีเมืองท่าสำคัญคือเมืองอิโล
เฟรนช์เซาเทิร์นและแอนตาร์กติกแลนดส์

เฟรนช์เซาเทิร์นและแอนตาร์กติกแลนดส์  เป็นดินแดนโพ้นทะเลของฝรั่งเศสรวมกับดินแดนในทวีปแอนตาร์กติกาที่ฝรั่งเศสอ้างสิทธิ์ ประกอบด้วยหมู่เกาะแกร์เกแลน (Kerguelen Islands) หมู่เกาะครอเซ (Crozet Islands) เกาะอัมสเตอร์ดัมและเกาะแซ็งปอล (Amsterdam Island and Saint Paul Island) อาเดลีแลนด์ (Adelie Land) และหมู่เกาะกระจายในมหาสมุทรอินเดีย (Scattered Islands in the Indian Ocean) เป็นดินแดนที่ไม่มีประชากรอาศัยอยู่อย่างถาวร ผู้อาศัยคือทหาร เจ้าหน้าที่พลเรือน นักวิจัยทางวิทยาศาสตร์
พังพอนแคระ

พังพอนแคระ  เป็นสัตว์กินเนื้อขนาดเล็กสกุลหนึ่ง ในวงศ์พังพอน (Herpestidae) ใช้ชื่อสกุลว่า "Helogale"
เป็นพังพอนขนาดเล็กที่สุด มีถิ่นกำเนิดเฉพาะถิ่นในทวีปแอฟริกา พบในเขตร้อนชื้นของทวีป แบ่งออกได้เป็น 2 ชนิด โดยถิ่นที่อยู่อาซัยและแพร่กระจายพันธุ์ของทั้ง 2 ชนิดทับซ้อนกัน โดยพังพอนแคระธรรมดาเป็นชนิดที่พบได้แพร่หลายมากกว่า พังพอนแคระทั้ง 2 ชนิดเป็นสัตว์สังคม มีพฤติกรรมอาศัยอยู่กันเป็นฝูงใหญ่ ในถิ่นที่อยู่อาศัยใกล้กับทางน้ำ
อินดรี

อินดรี หรือ อินดรี อินดรี  เป็นสัตว์เลี้ยงลูกด้วยนมในอันดับวานร (Primate) ชนิดหนึ่ง จำพวกลีเมอร์ มีชื่อวิทยาศาสตร์ว่า "Indri indri" อยู่ในวงศ์อินดรี (Indriidae)
จัดเป็นเพียงชนิดเดียวเท่านั้นที่อยู่ในสกุล "Indri"
มีลำตัวขนาดใหญ่ ขนาดประมาณเท่าลูกหมี มีความยาวตั้งแต่หัวจรดโคนหางประมาณ 64–72 เซนติเมตร (2.10–2.36 ฟุต) และอาจยาวได้ถึง 120 เซนติเมตร (3.9 ฟุต) น้ำหนักตัวเต็มที่ประมาณ 6–9.5 กิโลกรัม (13–21 กรัม) ลำตัวมีขนสีขาว–ดำ ส่วนหางสั้น มีใบหูกลมคล้ายแพนด้า กินอาหารจำพวกใบไม้ และหน่ออ่อนของต้นไม้เป็นอาหารหลัก ออกหากินในเวลากลางวัน มีขาแข็งแรงเพราะต้องใช้ในการปีนป่ายต้นไม้ จัดเป็นลีเมอร์ชนิดที่มีขนาดใหญ่ที่สุด และมีเสียงร้องที่ดังที่สุด ซึ่งอาจได้ยินไปไกลถึง 3 กิโลเมตร อินดรีจะส่งเสียงร้องทุก ๆ เช้าเพื่อสื่อสารกันและประกาศอาณาเขต โดยจะเริ่มจากจ่าฝูงก่อน เมื่ออินดรีกระโดดครั้งเดียวอาจไกลได้ถึง 30 ฟุต ในการสัญจรไปมาระหว่างต้นไม้ เนื่องจากมีขาหลังที่ยาวและทรงพลัง ซึ่งขาหลังของอินดรีมีความยาวกว่าความยาวลำตัวรวมกับหัวด้วยซ้ำ กระจายพันธุ์อยู่เฉพาะบนเกาะมาดากัสการ์ บริเวณอุทยานแห่งชาติแอนดาซิเบ-แมนทิเดียที่เดียวเท่านั้น
มีพฤติกรรมการอยู่รวมกันเป็นฝูงขนาดใหญ่ สมาชิกในฝูงจะมีความสัมพันธ์กันแบบครอบครัว โดยที่จะจับคู่แบบคู่ครองเดียวตลอดชีวิต และสมาชิกในฝูงจะประกอบด้วยหลายวัย โดยมีตัวเมียเป็นจ่าฝูง ลูกอินดรีจะอาศัยเกาะอยู่กับหลังแม่นาน 4 เดือน จากนั้นอีก 2–3 เดือนต่อมาจึงจะแยกตัวออกไปอยู่ต่างหาก 
โดยคำว่า "อินดรี" นั้นมาจากภาษามาลากาซีอันเป็นภาษาพื้นเมืองบนเกาะมาดากัสการ์ มาจากคำว่า "endrina" ที่หมายถึง "สัตว์" นอกจากนี้แล้วชาวมาลากาซีเรียกอินดรีว่า "babakoto" (baba = พ่อ, koto = เด็ก หรือผู้ชาย) ซึ่งรวมความแล้วหมายถึง "บรรพบุรุษ" ซึ่งชาวมาลากาซีมีความเชื่อในเรื่องวิญญาณบรรพบุรุษว่า เมื่อบุคคลล่วงลับไปแล้ว ก็จะเป็นวิญญาณคอยปกป้องคุ้มครองทุกชีวิตที่ยังอยู่ ชาวมาลากาซีจึงมีข้อห้าม หรือฟาดี้ในการห้ามทำร้ายอินดรี
อีเอฟแอลลีกทู

อิงกลิชฟุตบอลลีกทู  หรือรู้จักในชื่อ สกายเบตลีกทู  ด้วยเหตุผลด้านผู้สนับสนุน หรือสั้น ๆ ว่า ลีกทู เป็นการแข่งขันลีกฟุตบอลอาชีพในอังกฤษและเวลส์ โดยแข่งขันกันระหว่าง 24 สโมสร เป็นดิวิชันที่สามของอิงกลิชฟุตบอลลีก (อีเอฟแอล) และระดับที่สี่ของระบบลีกฟุตบอลอังกฤษ รองจากพรีเมียร์ลีก อีเอฟแอลแชมเปียนชิป และอีเอฟแอลลีกวัน
การแข่งขันเริ่มต้นในฤดูกาล 2004–05 ในชื่อ ฟุตบอลลีกทู ซึ่งเป็นการเปลี่ยนชื่อจากเดิมคือ ฟุตบอลลีกดิวิชัน 3
นิวพอร์ตเคาน์ตี ครองสถิติเป็นสโมสรที่อยู่ในดิวิชันนี้ยาวนานที่สุด หลังพวกเขาเลื่อนชั้นจากเนชันนัลลีกในฤดูกาล 2012–13 มีหนึ่งสโมสรที่เคยแข่งขันในพรีเมียร์ลีกที่แข่งขันในดิวิชันนี้ คือ สวินดันทาวน์ (ฤดูกาล 1993–94)
ผู้ชนะเลิศปัจจุบันคือ ดองคัสเตอร์โรเวอส์ โดยชนะเลิศลีกทูเป็นสมัยแรก และชนะเลิศดิวิชัน 4 เป็นสมัยที่ 4 และยังครองสถิติร่วมกับเชสเตอร์ฟิลด์ เป็นผู้ชนะเลิศดิวิชันนี้มากที่สุด
โครงสร้าง.
มี 24 สโมสรในดิวิชันนี้ แต่ละสโมสรจะแข่งขันกันสองครั้ง โดยพบกันแบบเหย้าและเยือน รวมทั้งหมด 46 นัด โดยชนะได้ 3 คะแนน เสมอได้ 1 คะแนน และแพ้จะไม่ได้คะแนน ตารางคะแนนจะถูกสร้างขึ้นจากคะแนนเหล่านี้
เมื่อสิ้นสุดฤดูกาล สโมสรที่จบสามอันดับแรก และชนะเลิศเพลย์ออฟ ที่แข่งขันระหว่างสโมสรที่จบอันดับที่ 4 ถึง 7 จะได้เลื่อนชั้นสู่อีเอฟแอลลีกวัน โดยจะแทนที่สี่สโมสรที่จบสี่อันดับสุดท้ายจากดิวิชันดังกล่าว
ในทำนองเดียวกัน สองสโมสรที่จบอันดับสุดท้ายของอีเอฟแอลลีกทูจะต้องตกชั้นไปเนชันนัลลีก และถูกแทนด้วยสโมสรที่จบอันดับที่หนึ่ง และผู้ชนะเลิศเพลย์ออฟ ระหว่างสโมสรที่จบอันดับที่ 2 ถึง 7 จากดิวิชันดังกล่าว ตามหลักเทคนิคแล้ว สโมสรสามารถได้รับการยกเว้นการตกชั้นได้ หากสโมสรที่จะเข้ามาแทนที่ไม่มีสนามกีฬาที่เหมาะสมสำหรับการแข่งขันฟุตบอลลีก แต่ในทางปฏิบัติ เรื่องนี้ไม่ถือเป็นปัจจัย เนื่องจากสโมสรต่าง ๆ ในลีกระดับประเทศในปัจจุบัน ทุกสโมสรต่างก็มีสนามที่ตรงตามเกณฑ์ของลีก (และถึงแม้จะไม่ตรงตามเกณฑ์นั้น ก็ยังสามารถตกลงใช้สนามร่วมกับสโมสรอื่น ๆ ได้จนกว่าสนามกีฬาของสโมสรนั้น ๆ จะได้รับการปรับปรุง) อีกวิธีหนึ่งที่สโมสรจะหลีกเลี่ยงการตกชั้นได้ก็คือ ถ้าสโมสรอื่นถอนตัวหรือถูกไล่ออกจากอีเอฟแอล
ตารางอันดับสุดท้ายของลีกจะถูกกำหนดตามเกณฑ์ต่อไปนี้ตามลำดับ: คะแนนที่ได้รับ, ผลต่างประตู, ประตูที่ทำได้, มินิลีกของผลงานระหว่างสองสโมสรขึ้นไปที่จัดอันดับโดยใช้เกณฑ์ 3 ข้อก่อนหน้า และสุดท้ายคือชุดการแข่งขันเพลย์ออฟ 1 นัดหรือมากกว่า
มีการกำหนดเพดานค่าจ้างในดิวิชันนี้ โดยจำกัดการใช้จ่ายค่าจ้างผู้เล่นให้อยู่ที่ร้อยละ 55 ของผลประกอบการของสโมสร
" หมายเหตุ: รายชื่อเรียงตามตัวอักษรภาษาอังกฤษ"
อัลติโม ดราก้อน

โยชิฮิโร อาซาอิ (12 ธันวาคม ค.ศ. 1966 –) หรือที่รู้จักกันในชื่อ อัลติโม ดราก้อน  เป็นทั้งนักมวยปล้ำอาชีพและนักแสดงชาวญี่ปุ่น นอกจากนี้ยังได้มีการฝึกฝนในประเทศญี่ปุ่น อาซาอิได้เรียนรู้การต่อสู้ในรูปแบบลูชาลีเบรเมื่อครั้งที่แสดงผลงานในเม็กซิโก เขามีชื่อเสียงจากท่าโจมตี "อาซาอิมูนซอลท์"
อาซาอิได้รับการบันทึกว่าเป็นนักมวยปล้ำอาชีพที่ร่วมแข่งขันพร้อมกันในรายการต่างๆมากที่สุด ณ วันที่ 11 ตุลาคม ค.ศ. 1966 เขาชนะรายการเจ-คราวน์ ในการรวมตัวกันของประเภทจูเนียร์ (รุ่นไลท์เวท) จากการสนับสนุนของนานาประเทศ ในขณะที่เขายังได้ร่วมรายการ NWA เวิลด์มิดเดิลเวทแชมเปี้ยนชิป ในช่วงนี้เองที่เขากลายเป็นแชมป์ WCW เวิลด์ครุยเซอร์เวท ส่งผลให้เขาเป็นนักมวยปล้ำที่ได้รับการประดับชื่อมากที่สุดตามประวัติศาสตร์ที่ได้บันทึกไว้ นับจากวันที่ 29 ธันวาคม ค.ศ. 1996 ตลอดจนถึง 27 มกราคม ค.ศ. 1997 เขาก็ได้ครองความเป็นจ้าวแห่งการแข่งขัน และได้ป้องกันแชมป์ในสิบรายการ ซึ่งยังคงได้รับการบันทึกอยู่บนแท่นจนถึงบัดนี้ อาซาอิสามารถพูดภาษาสเปนได้อย่างคล่องแคล่ว และพำนักอยู่ ณ ประเทศเม็กซิโกเป็นระยะเวลาหลายปี
มวยปล้ำอาชีพ.
ชื่อ "อัลติโม ดราก้อน" หมายถึง "มังกรตัวสุดท้าย" ในภาษาสเปน ซึ่งได้รับการนำมาใช้สมมติชื่อของอาซาอิ โดยอ้างว่าเป็นศิษย์คนสุดท้ายของนักสู้ระดับตำนานนามว่า บรูซ ลี ซึ่งมีชื่อเล่น คือ "เดอะดราก้อน" ประเด็นการสมมติชื่อได้ถูกลืมในภายหลัง แต่การใช้ชื่อนี้ยังคงอยู่
ผลงานภาพยนตร์.
อัลติโม ดราก้อน ร่วมนำแสดงในภาพยนตร์สองเรื่องเมื่อช่วง ค.ศ. 2008 กับภาพยนตร์ชุดแรกในชื่อ "Bloodstained Memoirs" ซึ่งมีคริส เจอริโค, ร็อบ แวน แดม, มิค โฟลีย์ และเคย์จิ มูโตะ ร่วมนำแสดง โดยฉากของอัลติโม ดราก้อน ได้รับการถ่ายทำในสหราชอาณาจักรและอิตาลี ส่วนอีกเรื่องคือ "อัลติโม ดราก้อน" ซึ่งมีเพียงไม่กี่คนที่รู้จักภาพยนตร์เรื่องนี้ โดยนอกจากการเป็นตัวเอกของอัลติโม ดราก้อน ภาพยนตร์ชุดนี้ยังเป็นเรื่องราววีรบุรุษของศิลปะการต่อสู้เรื่องหนึ่ง
หมายเหตุ.
<templatestyles src="Reflist/styles.css" />
สึ (คานะ)

""ツ" เปลี่ยนทางมาที่นี่ ระวังสับสนกับ ชิ "シ""
สึ เป็นคะนะของภาษาญี่ปุ่นตัวหนึ่ง ฮิระงะนะเขียนว่า つ มีที่มาจากตัวเขียนหวัดของมันโยงะนะ 川 และคะตะกะนะเขียนว่า ツ มีที่มาจากตัวเขียนหวัดอีกแบบหนึ่งของมันโยงะนะ 川 ออกเสียงว่า #เปลี่ยนทาง เมื่อเติมดะกุเต็งจะออกเสียงว่า #เปลี่ยนทาง หรือ (づ ออกเสียงเหมือน ず แต่มีที่ใช้น้อยกว่า) เสียงอ่านที่เปลี่ยนไปจากปกติเนื่องจากเหตุผลทางสัทศาสตร์
つ เป็นอักษรลำดับที่ 18 อยู่ระหว่าง ち (ชิ) กับ て (เทะ) ในการจัดลำดับอักษรปัจจุบัน ส่วนการจัดลำดับแบบอิโระฮะ つ เป็นอักษรลำดับที่ 19 อยู่ระหว่าง そ (โซะ) กับ ね (เนะ)
อักษรแบบอื่น.
อักษรแบบอื่นของสึคือคะนะขนาดเล็ก っ, ッ ใช้แทนเสียงพยัญชนะกัก แต่จะเป็นเสียงใดขึ้นอยู่กับว่าคะนะตัวถัดไป ดูเพิ่มที่ สึตัวเล็ก
ภาษาไอนุใช้คะตะกะนะแบบเติมฮันดะกุเต็ง ツ゚ สำหรับใช้แทนเสียง ซึ่งสามารถเขียนด้วย ト゚ แทนก็ได้
ลำดับขีด.
ฮิระงะนะ つ มีลำดับขีด 1 ขีดดังนี้
คะตะกะนะ ツ มีลำดับขีด 3 ขีดดังนี้
คันจิ.
ตัวอย่างคันจิที่อ่านว่าสึ และขึ้นต้นด้วยสึ มีดังนี้
รอนนี เจมส์ ดิโอ

โรนัลด์ เจมส์ พาดาโวนา  (10 กรกฎาคม ค.ศ. 1942 - 16 พฤษภาคม ค.ศ. 2010) มีอีกชื่อคือ รอนนี เจมส์ ดิโอ เขาเป็นนักร้อง และ นักแต่งเพลงชาว อเมริกัน และเคยเป็นอดีตสมาชิกของวง Elf Rainbow, Black Sabbath, Heaven & Hell,และวงดนตรีของเขาเอง Dio และงานดนตรีต่างๆเช่น Hear 'n Aid เขาได้รับการยอมรับว่ามีเสียงร้องที่ทรงพลังในแนวเพลงเฮฟวีเมทัล และเขาเป็นเจ้าของสัญลักษณ์ Devil's horns (เขาปีศาจ) ที่สร้างอิทธิพลแก่วงการร็อค ก่อนที่เขาจะเสียชีวิต รอนนี เจมส์ ดิโอ ได้ร่วมงานกับสมาชิกของวง Black sabbath คือTony Iommi, Geezer Butler, และ Vinny Appice ในชื่อวง Heaven & Hell อัลบั้ม "The Devil You Know" บันทึกไว้เมื่อวันที่ 28 เมษายน 2009
โกกอน

โกกอน (//; ; ชาฆาตัย: ;) เป็นนครในแคว้นฟาร์ฆอนาทางภาคตะวันออกของประเทศอุซเบกิสถาน ตรงขอบทางตะวันตกเฉียงใต้ของหุบเขาฟาร์ฆอนา ห่างจากทาชเคนต์ไปทางตะวันออกเฉียงใต้ 228 กิโลเมตร (142 ไมล์) ในปี 2014 เมืองมีประชากร 187,477 คน เมืองมีชื่อเล่นว่า "นครแห่งลม" ชื่อของเมืองมาจากชื่อเผ่า "กอแกน" (Kokan) ซึ่งเป็นกลุ่มชนเผ่ากลุ่มหนึ่งของชาวอุซเบก
ไฮดรา (นักมวยปล้ำ)

ไฮดรา  เป็นนักมวยปล้ำอาชีพชาวอเมริกัน ซึ่งเป็นที่รู้จักกันดีเมื่อครั้งที่เขาร่วมแข่งขันในรายการจิคาระ ณ รายการนี้ เขาเป็นสมาชิกแท็คทีมดิออร์เดอร์แห่งนีโอโซลาร์เทมเปิล และเดอะซีดอนสเตอร์ส ก่อนที่เขาจะออกจากบริษัทเมื่อวันที่ 21 พฤศจิกายน ค.ศ. 2009 ที่จิคาระโทรวิงไลฟ์อินสทัคชันอะเวย์
ในสายอาชีพ.
จิคาระ ค.ศ. 2005 ถึง 2009.
การเปิดตัว.
ไฮดราได้รับการเปิดตัวสำหรับรายการ "จิคาระ" ในฐานะ "รูโด" คนหนึ่ง เมื่อวันที่ 13 พฤศจิกายน ค.ศ. 2005 ที่การแข่งขัน ณ ฟิลาเดเฟีย รัฐเพนซิลเวเนีย เขาได้ปรากฏตัวในการแข่งขันแบบทีมร่วมกับ อุลตร้าแมนทิสแบล็ค, อิคารัส และ ดร.จุง ในการพยายามที่จะะเอาชนะ แองเจิลเดอฟูเอโก, แลนซ์สตีล, แลนซ์สตีล และมิสเตอร์ซีโร่ เขาได้กลายเป็นบุตรบุญธรรมของ อุลตร้าแมนทิสแบล็ค อย่างไรก็ตาม ก็กลายเป็นว่าแบล็คไม่ใส่ใจในช่วงสั้นๆ เมื่อวันที่ 19 พฤศจิกายน ค.ศ. 2005 ไฮดราก็แพ้การแข่งขันเป็นครั้งแรกในรายการจิคาระ เมื่อเพื่อนร่วมทีมของเขา ซึ่งได้แก่ เดอะพันนิชเชอร์ กับ ดร.จุง เป็นฝ่ายแพ้ต่อ แลนซ์สตีล, ดราก้อน ดราก้อน และ ดิอิไควน็อกซ์ ในวันที่ 25 กุมภาพันธ์ เขากับอิไควนอกซ์เป็นฝ่ายพ่ายแพ้ในยกแรกให้กับ คริส ฮีโร่ กับ คลาดิโอ แคสแทกโนลี จากการแข่งขันแบบแท็คทีม
ปุนตาอาเรนัส

ปุนตาอาเรนัส  เป็นเมืองหลวงของแคว้นมากายาเนสและลาอันตาร์ติกาชิเลนา แคว้นใต้สุดของประเทศชิลี เป็นเมืองใหญ่ที่สุดทางซีกโลกใต้บนเส้นรุ้งที่ 46 เดิมได้เปลี่ยนชื่ออย่างเป็นทางการเป็น มากายาเนส  ในปี ค.ศ. 1927 แต่เปลี่ยนกลับมาใช้ปุนตาอาเรนัสเหมือนเดิมในปี ค.ศ. 1938 และตั้งแต่ปี ค.ศ. 1977 เป็นหนึ่งในสองเมืองของชิลีที่เป็นเมืองท่าปลอดภาษี
เมืองตั้งอยู่ข้างช่องแคบมาเจลลัน เดิมก่อตั้งขึ้นเป็นทัณฑนิคม ในปี ค.ศ. 1848 หลังจากนั้นเจริญเติบโตและเป็นเมืองท่าสำคัญ ในช่วงยุคตื่นทองและการทำฟาร์มแกะเจริญรุ่งเรืองราว ค.ศ. 1900 ความสำคัญด้านภูมิรัฐศาสตร์ของเมืองทำให้เมืองยังคงมีความสำคัญด้านการทหารในคาบสมุทรแอนตาร์กติก ในศตวรรษที่ 20 และ 21
ซีฟอสสปีด

ซีฟอสสปีด (cFosSpeed) คือโปรแกรมที่ใช้เทคนิค Traffic shaping สำหรับระบบปฏิบัติการไมโครซอฟท์ วินโดวส์ โดยโปรแกรมนี้จะช่วยเพิ่มอัตราการโอนถ่ายข้อมูลระหว่างอินเทอร์เน็ตให้สูงขึ้น และโปรแกรมจะผนวกตนเองเข้ากับไดร์เวอร์ เพื่อทำการวิเคราะห์ชุดข้อมูล เพื่อการเชื่อมต่อที่มีประสิทธิภาพ โปรแกรมนี้จึงถูกใช้งานอย่างแพร่หลายและเป็นที่นิยม ในแวดวงผู้เล่นเกมส์ออนไลน์ บิตทอร์เรนต์และระบบโทรศัพท์ผ่านอินเทอร์เน็ตอย่าง VOIP
หลักการทำงาน.
โปรแกรม cFosSpeed จะใช้เทคนิค traffic shaping โดยโปรแกรมจะทำการแบ่งชุดของข้อมูล ตามระดับความสำคัญต่างๆ ซึ่งจะแบ่งตามกฎต่างๆ ซึ่งสามารถตั้งค่าได้โดยผู้ใช้งาน ดังนั้น อัตราการจราจรของข้อมูลสามารถจัดลำดับความสำคัญด้วยชื่อโปรแกรม ผ่าน Layer-7 protocol
ส่วนการเชื่อมต่อออกไปนั้นก็จะถูกจัดระเบียบแต่ละชุดข้อมูลให้เหมาะสม และนำมาจัดลำดับความสำคัญ เพราะฉะนั้น จึงได้การเชื่อมต่อที่มีประสิทธิภาพสูงสำหรับข้อมูลที่ความสำคัญและใช้เวลาน้อยลง
cFosSpeed ยังช่วยลดความความแออัดภายในระบบเครือข่าย สำหรับการดาว์โหลดเพื่อช่วยให้ผู้ส่งข้อมูลสามารถส่งข้อมูลมากๆได้ภายในครั้งเดียว
นอกจากนี้ โปรแกรมยังมีตัวกรองแพ็กเกตและยังมีการจำแนกการจราจรเพื่อให้ผู้เชี่ยวชาญให้จำแนกได้อย่างง่ายดาย
แดรกคิวลา (ภาพยนตร์)

แดรกคิวลา (อังกฤษ: Dracula / Bram Stoker's Dracula) เป็นหนังสยองขวัญ พ.ศ. 2535 เรื่องรัก ๆ ใคร่-โกธิค. กำกับและร่วมอำนวยการสร้างโดย:ฟรานซิส ฟอร์ด คอปโปลา นั่นก็ขึ้นอยู่กับนวนิยาย แดรกคิวลา. 
การอ้างอิง.
<templatestyles src="Reflist/styles.css" />
วัดพระเขี้ยวแก้ว

วัดศรีทัลฒามัลลิกาววิหาร  หรือวัดพระเขี้ยวแก้วเมืองกัณฏิ เป็นวัดในพระพุทธศาสนานิกายเถรวาท (สยามวงศ์) ตั้งอยู่ริมทะเลสาบกัณฏิ เมืองกัณฏิ ประเทศศรีลังกา เป็นวัดที่ประดิษฐานพระเขี้ยวแก้วเบื้องต่ำขวาของพระพุทธเจ้า และมีส่วนให้เมืองกัณฏิได้รับการขึ้นทะเบียนเป็นแหล่งมรดกโลกของยูเนสโก
วัดพระเขี้ยวแก้ว สร้างโดยพระเจ้าวิมลธรรมสุริยะที่ 1 พระมหากษัตริย์ในราชวงศ์สุดท้ายของประเทศศรีลังกา ในปี พ.ศ. 2138 โดยตัววัดตั้งอยู่ในพื้นที่ ๆ เคยเป็นส่วนหนึ่งของพระราชวังโบราณ เนื่องจากความเชื่อของชาวสิงหลที่เชื่อว่าผู้ที่รักษาพระเขี้ยวแก้วไว้ย่อมถือว่ามีสิทธิชอบธรรมในการเป็นปกครองอาณาจักรมาแต่โบราณ
ปัจจุบันวัดพระเขี้ยวแก้ว เป็นวัดที่อยู่ในความดูแลของพระมหาสังฆนายกสยามวงศ์ ซึ่งมีอยู่สองฝ่าย คือ ฝ่ายมัลลวัตตะ (คามวาสี) และอัสคิริยะ (อรัญวาสี) ซึ่งจะแบ่งกันปกครองรักษาพระเขี้ยวแก้วสลับกันทุกปี โดยพระเขี้ยวแก้วประดิษฐานในพระสถูปประดับอัญมณีขนาดใหญ่ซ้อนกันหลายชั้น ภายในพระคันธกุฎีวิหารที่มีการป้องกันรักษาเข้มงวดทั้งจากกองกำลังทหารซึ่งประจำการที่วัดและพระสงฆ์ ซึ่งพระสงฆ์จะกระทำพุทธบูชาเป็นประจำทุก ๆ วันในช่วงเช้า เที่ยง และเย็น
ไรอัน เบอร์ทรันด์

ไรอัน ดอมินิก เบอร์ทรันด์  เป็นอดีตนักฟุตบอลชาวอังกฤษ โดยเล่นในตำแหน่งแบ็กซ้ายให้แก่เลสเตอร์ซิตี สโมสรในพรีเมียร์ลีกเป็นสโมสรสุดท้าย
ไรอัน เป็นแบ็กซ้ายจอมบุก มีความเร็ว เคยเล่นเป็นปีกมาก่อน เขาย้ายมาเมื่อเดือนกรกฎาคมปี 2005 จากจิลลิงงัม ด้วยค่าตัวเริ่มต้นที่ 125,000 ปอนด์ และจะเพิ่มขึ้นตามความก้าวหน้าของเขา
เขาเซ็นสัญญาอาชีพในเดือนสิงหาคมปี 2006 และไปทัวร์อเมริกากับทีมชุดใหญ่ในช่วงหน้าร้อนปีนั้น ก่อนจะติดทีมชาติอังกฤษชุดยู 19 ในเดือนกันยายนปี 2006 จากนั้นเขาก้าวขึ้นมาเป็นตัวหลักในชุดยู 21 ได้
เขาถูกยืมตัวไปเล่นให้ทีมอื่นเป็นส่วนมากในช่วง 2 ฤดูกาลครึ่งที่ผ่านมา และได้เก็บเกี่ยวประสบการณ์มากมายในทีมชุดใหญ่
เขาเริ่มเล่นให้บอร์นมัทในลีกวันฤดูกาล 2006/07 แต่ไรอันพลาดการลงเล่นในช่วง 2 เดือนสุดท้ายของฤดูกาลเนื่องจากม้ามแตกในการเล่นให้ทีมสำรองของเชลซี
เขากลับมาเล่นในส่วนที่เหลือของปี 2007 กับโอลดัมแอทเลติกในลีกวัน และในเดือนมกราคม 2008 เขาขยับขึ้นดิวิชันมาเล่นกับนอริชซิตีนาน 18 เดือน ลงสนาม 60 นัด แต่ทีมจบด้วยการตกชั้น
ไรอันถูกยืมตัวไปเล่นให้เรดิงทั้งฤดูกาลเมื่อปีก่อน โดยพลาดการลงสนามในลีกเพียง 2 นัดเท่านั้น เขากำลังจะลงสนามในลีกครบ 150 เกม และได้มีส่วนร่วมในช่วงพรีซีซันกับเชลซีเป็นครั้งแรกตั้งแต่ปี 2006 ช่วงต้นเดือนสิงหาคม เขาเซ็นสัญญายืมตัวไปเล่นให้นอตทิงแฮมฟอเรสต์จนถึงปีใหม่ เขาเป็นตัวหลักในทีมแชมเปียนชิปที่กำลังลุ้นเลื้อนชั้น โดยเป็นตัวจริง 19 เกม
ตั้งแต่เดือนมกราคมปี 2011 ด้วยการที่ปาตริก ฟัน อานฮอลต์ ออกไปเล่นแบบยืมตัว ไรอันเลือกอยู่กับเชลซีเพื่อเป็นตัวสำรองของแอชลีย์ โคล และได้ลงเล่นในลีกครั้งแรกในฐานะตัวสำรองในเกมกับเบอร์มิงแฮมเมื่อเดือนเมษายน
เกียรติประวัติ.
 เชลซี
เซาแทมป์ตัน
เลสเตอร์ซิตี
หนูฟาน

หนูฟาน (สกุล: "Maxomys") เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า "Maxomys" จัดอยู่ในวงศ์ Murinae ในวงศ์ใหญ่ Muridae
หนูฟาน มีลักษณะทั่วไปเหมือนกับหนูในสกุล "Rattus" คือ หนูที่พบได้ตามบ้านเรือนทั่วไป มีขนาดปานกลางถึงขนาดเล็ก พบได้ทั่วไปในหลากหลายภูมิประเทศในภูมิภาคเอเชียตะวันออกเฉียงใต้ ทั้งในบ้านเรือน, ชุมชนใกล้ชายป่า, ป่าทึบ, ป่าละเมาะ หรือพื้นที่เกษตรกรรม เช่น นาข้าว หรือยุ้งฉาง
ในอดีต หนูฟานเคยถูกจัดให้เป็นสกุลย่อยของสกุล "Rattus" แต่ปัจจุบันได้ถูกจัดให้เป็นสกุลของตนเองร่วมกับสกุล "Niviventer" และสกุล "Leopoldamys" โดยนักอนุกรมวิธานในปี ค.ศ. 1979
หนูฟาน ในปัจจุบันได้มีการอนุกรมวิธานไว้ 17 ชนิด (ดูในตาราง) โดยมี 2 ชนิดที่พบได้ในประเทศไทย คือ หนูฟานเหลือง ("M. surifer") และหนูฟานสีน้ำตาล ("M. rajah")
หนูฟานเหลือง

หนูฟานเหลือง (ชื่อวิทยาศาสตร์: "Maxomys surifer") เป็นหนูชนิดหนึ่ง ในวงศ์ Murinae ในวงศ์ใหญ่ Muridae
หนูฟานเหลือง เป็นหนูขนาดกลาง มีจมูกยาว ขนมีความอ่อนนุ่ม ด้านหลังมีขนแข็งแซมสีดำ ทำให้ขนบริเวณหลังมีสีน้ำตาลเหลืองปนดำ ด้านท้องสีขาว หางมีสีค่อนข้างดำ ปลายหางสีขาว ตัวเมียมีเต้านม 4 คู่
มีขนาดความยาวตั้งแต่หัวจรดโคนหาง 18.8 เซนติเมตร และความยาวหาง 18.5 เซนติเมตร มีน้ำหนักราว 155 กรัม
หนูฟานเหลือง จัดได้ว่าเป็นหนูที่มีความเชื่องช้า หากินตามพื้นดินในเวลากลางคืน โดยไม่ขึ้นต้นไม้ กินอาหารแทบทุกอย่างที่พบได้ตามพื้นดิน ผสมพันธุ์และออกลูกในช่วงฤดูฝนครั้งละ 4-6 ตัว ตั้งท้องนาน 28 วัน พบกระจายพันธุ์อยู่ทั่วไปในภูมิภาคเอเชียอาคเนย์ในป่าดิบ, ป่าละเมาะ และแม้แต่สวนผลไม้ แต่จะหาได้ยากตามบ้านเรือน ในประเทศไทยพบได้ทั่วทุกภูมิภาค
หนูขนเสี้ยน

หนูขนเสี้ยน (สกุล: "Niviventer") เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า "Niviventer" ในวงศ์ย่อย Murinae ในวงศ์ใหญ่ Muridae
มีลักษณะโดยรวมเป็นหนูขนาดเล็ก สภาพทั่วไปคล้ายกับหนูในสกุล "Rattus" ซึ่งเดิมเคยถูกจัดให้เป็นสกุลย่อยในสกุลนี้ แต่มีขนาดเล็กกว่า 
ซึ่งปัจจุบันได้ถูกแยกออกมาเป็นสกุลต่างหากร่วมกับสกุล "Maxomys" และสกุล "Leopoldamys" โดยนักอนุกรมวิธานในปี ค.ศ. 1979 แต่มีขนที่แข็งขึ้นแซมบนลำตัวทางด้านหลัง เมื่อเอามือลูบดูจะรู้สึกตำมือคล้ายกับหนามหรือเสี้ยน อันเป็นที่มาของชื่อเรียก ความยาวหางมีขนาดความยาวพอ ๆ กับลำตัว
ปัจจุบันมีการอนุกรมวิธานไว้ทั้งหมด 18 ชนิด (ดูในตาราง) พบในประเทศไทยทั้งหมด 6 ชนิด โดยมีชนิดที่สำคัญคือ หนูขนเสี้ยนเขาหินปูน ("N. hinpoon") ซึ่งเป็นหนูที่มีการกระจายพันธุ์ในวงแคบมาก กล่าวคือ จะพบเฉพาะในถ้ำหินปูนในแถบจังหวัดภาคกลางในประเทศไทยเท่านั้น เช่น จังหวัดกาญจนบุรี, สระบุรี และลพบุรีเท่านั้น
พระเทพบิดร

พระเทพบิดร หรือจดหมายเหตุกรุงเก่าเรียก พระเชษฐบิดร เป็นเทพตามความเชื่อของราชวงศ์ไทย ซึ่งจำลองเป็นพระพุทธรูปหุ้มเงินประดิษฐานไว้ในพระบรมมหาราชวัง และเชื้อพระวงศ์กับเหล่าขุนนางต้องสักการบูชาก่อนทำพระราชพิธีถือน้ำพิพัฒน์สัตยา
ประวัติ.
หลังสมเด็จพระรามาธิบดีที่ 1 สวรรคต ในพ.ศ. 1912 ได้มีการสร้างพระบรมรูปของสมเด็จพระรามาธิบดีที่ 1 โดยขนานนามว่า พระเชษฐบิดร ให้ประชาชนสักการะในฐานะเทพารักษ์ประจำพระนคร และกรมพระยาดำรงราชานุภาพทรงสันนิษฐานว่า น่าจะจำลองเป็นรูปพระนารายณ์อวตาร ครั้นถึงเวลาพิธีถือน้ำพระพิพัฒน์สัตยา เหล่าข้าราชการก็จะต้องสักการะพระเชษฐบิดรก่อน แล้วจึงไปกราบบูชาพระรัตนตรัย และเข้าไปรับน้ำพระพิพัฒน์สัตยาตามลำดับ กลายเป็นประเพณีปฏิบัติตลอดมาจนเสียกรุงศรีอยุธยาใน พ.ศ. 2310 
ในสมัยกรุงศรีอยุธยา รูปพระเชษฐบิดรประดิษฐานอยู่ที่วัดพระศรีสรรเพชญ์ แต่เมื่อเสียกรุงศรีอยุธยาครั้งที่สอง พระเชษฐบิดรถูกทำลายลงด้วย สมเด็จพระเจ้าตากสินทรงอัญเชิญซากนั้นมาบูรณะเป็นพระพุทธรูป แล้วประดิษฐานไว้ ณ ซุ้มปรางค์วัดพุทไธสวรรย์ พระนครศรีอยุธยา
ปัจจุบัน.
ในสมัยพระบาทสมเด็จพระพุทธยอดฟ้าจุฬาโลก เมื่อสร้างกรุงเทพมหานครนั้น พระมหากษัตริย์มีพระราชดำริให้รื้อฟื้นประเพณีถือน้ำพระพิพัฒน์สัตยา จึงโปรดให้อัญเชิญพระพุทธรูปพระเทพบิดรนั้นมาประดิษฐาน ณ กรุงรัตนโกสินทร์ โดยมีรับสั่งให้สร้างพระวิหาร ณ พระบรมมหาราชวังเพื่อใช้สำหรับประดิษฐานพระเทพบิดรเป็นการเฉพาะ และพระราชทานนามว่า ปราสาทพระเทพบิดร เพื่อสืบสานประเพณีให้เหมือนสมัยกรุงศรีอยุธยา
ต่อมาในรัชสมัยพระบาทสมเด็จพระนั่งเกล้าเจ้าอยู่หัว พระเทพบิดรหายไปจากปราสาทฯ กรมพระยาดำรงราชานุภาพทรงสันนิษฐานว่า รัชกาลที่ 3 อาจโปรดให้รื้อปราสาทพระเทพบิดรและหอนากเดิมที่ตั้งใกล้กันนั้นออก จากนั้น จึงทรงให้สร้างวิหารขึ่้นใหม่ซึ่งใหญ่กว่าเดิมและใช้เป็นที่เก็บอัฐิของเหล่าเจ้านาย เมื่อรื้อเสร็จแล้ว จึงย้ายองค์พระเทพบิดรและพระนากไปประดิษฐานไว้ที่วิหารของพระธาตุแทนมาจนถึงปัจจุบัน
บริการสุขภาพในประเทศเนเธอร์แลนด์

บริการสุขภาพในประเทศเนเธอร์แลนด์ สามารถแบ่งออกเป็นสามระดับ ในการดูแลทางร่างกายและจิตใจ, การรักษา (ในระยะสั้น) และการดูแล (ในระยะยาว) แพทย์ประจำบ้าน หรือ เฮอร์ซาร์ทเซน (Huisartsen) เปรียบได้กับแพทย์ทั่วไปซึ่งมีอยู่มากที่สุดในระดับแรก ซึ่งได้รับการอ้างจากสมาชิกในระดับแรก ซึ่งเป็นเกณฑ์ในการเข้าถึงระบที่สองและสามต่อไป ระบบการดูแลสุขภาพนี้ เมื่อเทียบกับประเทศอื่น ๆ ถือได้ว่าค่อนข้างมีประสิทธิภาพ แต่ไม่มีประสิทธิภาพที่ระดับมากสุด
บริการสุขภาพในประเทศเนเธอร์แลนด์ มีการใช้เงินทุนในระบบคู่ซึ่งมีผลบังคับใช้ในเดือนมกราคม ค.ศ. 2006 การรักษาในระยะยาว โดยเฉพาะอย่างยิ่งการรักษาในโรงพยาบาลแบบกึ่งถาวร และรวมถึงค่าใช้จ่ายทางความพิการ เช่น รถวีลแชร์ จะครอบคลุมถึงการประกันภาคบังคับที่ควบคุมโดยรัฐ ค่าใช้จ่ายเหล่านี้จะจัดอยู่ใน"กฎหมายทั่วไปเกี่ยวกับค่ารักษาพยาบาลพิเศษ" (Algemene Wet Bijzondere Ziektekos) ซึ่งเริ่มมีผลบังคับใช้ใน ค.ศ. 1968 และใน ค.ศ. 2009 การประกันนี้ครอบคลุม 27 เปอร์เซ็นต์ของค่าใช้จ่ายทั้งหมดในการดูแลสุขภาพ เนเธอร์แลนด์ เป็นประเทศในอันดับแรก ในการศึกษาเปรียบเทียบระบบการดูแลสุขภาพของสหรัฐ, ออสเตรเลีย, แคนาดา, อังกฤษ, เยอรมนี และนิวซีแลนด์
วงศ์เฮดจ์ฮอก

วงศ์เฮดจ์ฮอก (วงศ์: Erinaceidae) เป็นวงศ์ของสัตว์เลี้ยงลูกด้วยนมในอันดับ Eulipotyphla ใช้ชื่อวิทยาศาสตร์ว่า Erinaceidae 
ลักษณะโดยรวมของสัตว์ที่อยู่ในวงศ์นี้ เป็นสัตว์ขนาดเล็ก กินแมลงเป็นอาหาร มีทั้งออกหากินในเวลากลางวัน และออกหากินในเวลากลางคืน อาศัยอยู่บนพื้นและบนต้นไม้ ยืนด้วยฝ่าเท้า มีสมองส่วนรับกลิ่นเจริญดี แต่สายตาไม่ดี นอกจากกินแมลงแล้วยังอาจจะยังกินสัตว์ขนาดเล็กกว่าหรือพืชและผลไม้เป็นอาหาร 
จำแนกออกได้ 10 สกุล (ดูในตาราง) 24 ชนิด โดยที่รู้จักกันเป็นอย่างดี คือ เฮดจ์ฮอก (Erinaceinae) ซึ่งเป็นสัตว์ขนาดเล็กมีขนที่เป็นหนามแข็งขนาดเล็กคล้ายเม่นซึ่งอยู่ในอันดับสัตว์ฟันแทะ (Rodentia) พบกระจายพันธุ์ในภูมิภาคยุโรป สำหรับในประเทศไทยพบ 2 เท่านั้น คือ หนูเหม็น ("Echinosorex gymnurus") หรือสาโท ที่มีลักษณะคล้ายหนูแต่มีขนาดใหญ่กว่า และมีกลิ่นตัวเหม็นอย่างรุนแรงคล้ายกับกลิ่นของแอมโมเนีย และหนูผีหางหมู ("Hylomys suillus")
ทิสานาฏ ศรศึก

ทิสานาฏ ศรศึก (เกิด 5 พฤษภาคม พ.ศ. 2536) ชื่อเล่น นาว เป็นนักแสดงและนางแบบชาวไทย อดีตสังกัดสถานีโทรทัศน์สีกองทัพบกช่อง 7
ประวัติ.
ทิสานาฏ ศรศึก เกิดเมื่อ 5 พฤษภาคม พ.ศ. 2536 เริ่มเข้าสู่วงการบันเทิงจากผู้จัดการส่วนตัวดาราโดยบังเอิญ ไปเจอนาวกำลังเดินอยู่กับคุณแม่ของเธอ ผลงานครั้งแรกเริ่มจากการถ่ายแบบและแสดงมิวสิควิดีโอหลายเพลง อีกทั้งยังได้แสดงภาพยนตร์เรื่อง "เลิฟ จุลินทรีย์ รักมันใหญ่มาก" ก่อนที่จะเซ็นสัญญาเป็นนักแสดงช่อง 7 ในปี พ.ศ. 2554 และมีผลงานละครเรื่องแรกเรื่อง "หอบรักมาห่มป่า" คู่กับชนะพล สัตยา ต่อด้วย "เสือสั่งฟ้า 2 พยัคฆ์ผยอง" คู่กับวงศกร ปรมัตถากร และ "อาญารัก" ซึ่งทำให้ทิสานาฏเป็นที่รู้จักมากยิ่งขึ้น ในปี พ.ศ. 2557 ทิสานาฏได้พลิกบทบาทมารับบทที่แรงขึ้นใน "กุหลาบเล่นไฟ"
การศึกษา.
 ความสามารถพิเศษ คือ รำนาฏศิลป์ไทย
ทรูเอ็กไซต์

ทรูเอ็กซ์ไซท์ (เดิมชื่อ ยูบีซี เอ็กซ์ไซท์) เป็นช่องรายการวาไรตี้ทุกรูปแบบ และเกมโชว์จากต่างประเทศ เช่น ประเทศญี่ปุ่น เกาหลี ไต้หวัน สหรัฐอเมริกา เป็นต้น มาออกอากาศในช่องนี้ และได้คัดรายการยอดนิยมนำมาพากย์เสียงภาษาไทยโดยส่วนใหญ่ ออกอากาศตลอด 24 ชั่วโมง ทาง ทรูวิชั่นส์ ออกอากาศครั้งแรก พ.ศ. 2542
ปัจจุบัน ทรูเอ็กซ์ไซท์ ออกอากาศในระบบ HD ที่ช่อง 118, 340 และช่อง 351 และสามารถรับชมรายการย้อนหลังจากช่องนี้ได้ในรูปแบบวิดีโอสตรีมมิ่งผ่านแพลทฟอร์มออนไลน์ทรูไอดี (ในหมวด TrueVisions NOW) อีกด้วย (บางรายการ)
รายการที่ออกอากาศ.
โดยแต่ละรายการโดยแบ่งรายการจากต่างประเทศที่กำลังออกอากาศปัจจุบัน รวมไปถึงรายการในอดีตที่เคยออกอากาศทางช่อง True X-Zyte
รายการจากประเทศเกาหลีใต้
<templatestyles src="Col-begin/styles.css"/>
รายการจากประเทศไทย
<templatestyles src="Col-begin/styles.css"/>
รายการจากประเทศไต้หวัน
<templatestyles src="Col-begin/styles.css"/>
รายการจากประเทศญี่ปุ่น
<templatestyles src="Col-begin/styles.css"/>
รายการจากประเทศสหรัฐอเมริกา
<templatestyles src="Col-begin/styles.css"/>
มิสยูนิเวิร์สแคนาดา

นางงามจักรวาลแคนาดา  เป็นการประกวดความงามในประเทศแคนาดา โดยผู้ชนะจะได้เข้าร่วมการประกวดนางงามจักรวาล
ประวัติ.
องค์การความงามแคนาดาก่อตั้งโดย แบรนดอน แม็กเลนแนน และได้แต่งตั้ง เดนิส เดวิลา ซึ่งเป็นชาวแคนาดาที่เกิดในประเทศนิการากัว เป็นประธาน โดยเริ่มจัดประกวดมิสยูนิเวิร์สแคนาดามาตั้งแต่ปี 1998 แต่เพิ่งได้รับเอกสิทธิในการส่งผู้ชนะไปร่วมประกวดนางงามจักรวาลเมื่อปี 2002 มิสยูนิเวิร์สแคนาดาคนแรกที่ร่วมเวทีนางงามจักรวาล คือ เลแอน มารี เซซีล ผู้ชนะเลิศในปี 2003 และได้เข้ารอบสิบคนสุดท้ายในการประกวดนางงามจักรวาล 2003
ในปี 2005 นาตาลี เกลโบวา มิสยูนิเวิร์สแคนาดา 2005 ได้รับตำแหน่งนางงามจักรวาล 2005 ที่จัดขึ้นที่ประเทศไทย
เรื่องอื้อฉาว.
ในปี 2555 องค์การนางงามแคนาดาได้เพิกถอนสิทธิเข้าร่วมประกวดของเจนนา ทาแลกโกวา (Jenna Talackova) หลังจากตรวจพบว่าเธอมิใช่ "หญิงโดยกำเนิด" จึงถูกวิพากษ์วิจารณ์ว่ากลัวผู้ข้ามเพศ (transphobia) ต่อมาวันที่ 24 มีนาคม 2555 โฆษกองค์การแถลงว่า ที่เพิกถอนสิทธิเพราะทาแลกโกวาโป้ปดโดยกรอกใบสมัครว่าเกิดเป็นหญิงแท้ มิใช่เป็นการเดียดฉันท์ผู้ข้ามเพศแต่ประการใด
วันที่ 3 เมษายน 2555 องค์การได้อนุญาตให้ทาแลกโกวากลับเข้าประกวดอีกครั้ง โดยให้เหตุผลว่า "เธอเข้าเกณฑ์ได้รับการยอมรับนับถือทางเพศตามกฎหมายแคนาดา และตามมาตรฐานที่ถือกันในการประกวดประชันอื่น ๆ ในระดับสากล" แต่มิได้ให้รายละเอียดว่า อะไรคือเกณฑ์และมาตรฐานเช่นว่า ในการนี้ พันธมิตรชายหญิงรักร่วมเพศต่อต้านการหมิ่นประมาท (Gay & Lesbian Alliance Against Defamation) หรือแกล็ด (GLAAD) แถลงว่า "องค์การนางงามจักรวาลตัดสินใจถูกแล้ว และได้ดำเนินก้าวย่างอันสำคัญ"
เต่าบึงดำ

"ระวังสับสนกับ: เต่าบึงดำลายจุด"
เต่าบึงดำ  เป็นสกุลของสัตว์เลื้อยคลานประเภทเต่าสกุลหนึ่ง ใช้ชื่อสกุลว่า "Siebenrockiella" ในวงศ์เต่านา (Geoemydidae)
เต่าในสกุลนี้ เดิมเคยถูกให้มีเพียงชนิดเดียว แต่ปัจจุบันได้จัดให้มี 2 ชนิด โดยมีเต่าป่าฟิลิปปิน ย้ายมาจากสกุล "Heosemys" โดยสกุลนี้ตั้งขึ้นมาครั้งแรกในปี ค.ศ. 1869 โดย จอห์น เอ็ดเวิร์ด เกรย์ โดยใช้ชื่อว่า "Bellia" เพื่อเป็นเกียรติแก่โธมัส เบลล์ แต่ปรากฏว่าชื่อนี้เป็นชื่อพ้องที่เคยมีผู้ตั้งไว้แล้ว ซึ่งเป็นสกุล "Bellia" ที่ใช้เป็นชื่อของปู ดังนั้นชื่อใหม่ "Siebenrockiella" จึงถูกตั้งขึ้นมาเมื่อปี ค.ศ. 1929 โดย วาสซิลี อดอลโฟวิทช์ ลินด์โฮล์ม เพื่อเป็นเกียรติแก่ฟรีดริช ซีเบนฮอก
วันโชวะ

วันโชวะ  คือวันหยุดของประเทศญี่ปุ่น ตรงกับวันที่ 29 เมษายนของทุกปี เพื่อเป็นเกียรติแด่วันคล้ายวันพระราชสมภพสมเด็จพระจักรพรรดิญี่ปุ่นแห่งยุคโชวะ (สมเด็จพระจักรพรรดิฮิโระฮิโตะ) พ.ศ. 2468-2532 จุดประสงค์ของวันหยุดนี้เพื่อที่จะปลุกใจสาธารณชนในช่วงที่สับสนของยุคโชวะ 
วันโชวะ พ.ศ. 2489 บังเอิญตรงกับวันที่ศาลทหารระหว่างประเทศสำหรับตะวันออกไกล (International Military Tribunal for the Far East) ของฝ่ายสัมพันธมิตร ลงโทษประหารชีวิตบุคคลระดับสูงของรัฐบาลจักรพรรดิฮิโรฮิโตะระหว่างสงครามโลกครั้งที่สอง ซึ่งรวมถึงฮิเดกิ โทโจ อดีตนายกรัฐมนตรีญี่ปุ่น
ประวัติ.
สมเด็จพระจักรพรรดิฮิโรฮิโตะสวรรคตเมื่อวันที่ 7 มกราคม พ.ศ. 2532 จึงเลิกการเฉลิมฉลองวันที่ 29 เมษายนของทุกปี ในฐานะวันคล้ายวันพระราชสมภพ และเปลี่ยนเป็นวันสีเขียว ซึ่งอยู่ในสัปดาห์ทอง (Golden Week) ของญี่ปุ่นแทน ประกอบด้วยวันสีเขียว (29 เมษายน) วันรัฐธรรมนูญ (3 พฤษภาคม) วันหยุดราชการ (4 พฤษภาคม) และวันเด็กแห่งชาติ (5 พฤษภาคม) แต่หลังจากออกกฎหมายใหม่ วันสีเขียวย้ายไปเป็นวันที่ 4 พฤษภาคม ส่วนวันที่ 29 เมษายนของทุกปี ตั้งชื่อใหม่เป็นวันโชวะตั้งแต่เดือนพฤษภาคม พ.ศ. 2549
วันโชวะเป็นวันหยุดที่กระตุ้นสาธารณชนให้ระลึกถึงเหตุการณ์ต่าง ๆ ในช่วงเวลา 63 ปีของยุคโชวะ มากกว่าเพื่อยกย่องพระจักรพรรดิ เพราะในรัชสมัยนั้นมีเหตุการณ์สำคัญหลายอย่าง เช่น การสิ้นสุดยุคไทโช การบุกครองแมนจูเรียของญี่ปุ่น การตั้งรัฐบาลด้วยการลอบสังหาร ซึ่งรวมถึงกบฏในวันที่ 15 พฤษภาคม พ.ศ. 2475 และ 26 กุมภาพันธ์ พ.ศ. 2479 การเริ่มต้นของลัทธิฟาสซิสต์ สงครามโลกครั้งที่สอง การยอมจำนนของญี่ปุ่น การถูกยึดครองโดยชาติมหาอำนาจ และปาฏิหาริย์ทางเศรษฐกิจของญี่ปุ่นหลังสงคราม
หม่อมเจ้าอมรทัต กฤดากร

พลโท หม่อมเจ้าอมรทัต กฤดากร (29 เมษายน 2429 - 30 กรกฎาคม 2495) เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ กฤดากร ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว
พระประวัติ.
หม่อมเจ้าอมรทัต กฤดากร หรือที่ชาววังขานพระนามว่า ท่านชายตาป่อง ประสูติเมื่อ 29 เมษายน พ.ศ. 2429 ในช่วงที่พระบิดาดำรงตำแหน่งอัครราชทูตผู้มีอำนาจเต็มประจำพระราชวังเซนต์เจมส์ โดยเริ่มศึกษาที่โรงเรียนแฮร์โรว์ ประเทศอังกฤษ เมื่อกลับประเทศไทยได้เข้าเป็นนายทหารเหล่าปืนใหญ่ ดำราชตำแหน่งราชองครักษ์ ปลัดกรมเสนาธิการทหารบก และรับราชการในต่างประเทศทั้งยุโรปและอเมริกา
เมื่อเกิดสงครามโลกครั้งที่หนึ่ง หม่อมเจ้าอมรทัต ได้เป็นคณะทูตทหารในคณะผู้แทนรัฐบาลไทยในการประชุมสันติภาพ ต่อมาเมื่อพระบาทสมเด็จพระปกเกล้าเจ้าอยู่หัว ขึ้นครองราชย์ จึงได้แต่งตั้งเป็นสมุหราชองครักษ์ ในปี พ.ศ. 2469 และด้วยความสนิทสนมกับราชสำนักยุโรป จึงทรงพระกรุณาโปรดเกล้าให้สนองพระเดชพระคุณด้านวางระเบียบราชการในพระราชสำนัก โดยเฉพาะในส่วนที่ติดต่อประสานงานกับต่างประเทศ และแบบแผนในการรับรองคณะทูตานุทูต
ในปี พ.ศ. 2466 หม่อมเจ้าอมรทัต กฤดากร ได้รับพระมหากรุณาธิคุณโปรดเกล้าฯ แต่งตั้งเป็นองคมนตรี เมื่อวันที่ 4 เมษายน พุทธศักราช 2466
เมื่อปี พ.ศ. 2471 ทรงพระกรุณาโปรดเกล้าให้เป็นอัครราชทูตวิสามัญผู้มีอำนาจเต็มประจำกรุงวอชิงตัน ดี.ซี. แล้วย้ายมากรุงปารีส ดำรงตำแหน่งอัครราชทูตพิเศษผู้มีอำนาจเต็มประจำประเทศฝรั่งเศส เบลเยี่ยม เนเดรลันดส์ อิตาลี สเปน และเปอร์ตุเกส และเป็นอัครราชทูตพิเศษผู้มีอำนาจเต็มประจำประเทศสวิตเซอร์แลนด์ ในเวลาต่อมา จนเมื่อมีการเปลี่ยนแปลงการปกครองจึงได้ถูกปลดออกจากราชการ
หม่อมเจ้าอมรทัต ทรงมีบุตรและธิดา 4 คน เกิดจากหม่อมพร้อยสุพิณและหม่อมอู๊ด ได้แก่
พลโท หม่อมเจ้าอมรทัต กฤดากร ประชวรด้วยโรคหืดและพระหทัยพิการ สิ้นชีพิตักษัยเมื่อวันที่ 30 กรกฎาคม พ.ศ. 2495 สิริพระชันษาได้ 66 ปี
เครื่องราชอิสริยาภรณ์.
พลโท หม่อมเจ้าอมรทัต กฤดากร ได้รับพระราชทานเครื่องราชอิสริยาภรณ์ทั้งไทยและต่างประเทศต่าง ๆ ดังนี้
เครื่องราชอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
วิทเยนทร์ มุตตามระ

วิทเยนทร์ มุตตามระ ชื่อเล่น เอ๋ อดีตผู้ประกาศข่าวทางช่องท็อปนิวส์ ผู้จัดรายการในช่องยูทูบแนวหน้าออนไลน์ และอดีตกรรมการผู้จัดการสถานีโทรทัศน์ฟ้าวันใหม่ รวมถึงเคยสมัครสมาชิกสภาผู้แทนราษฎรพรรคประชาธิปัตย์
ประวัติ.
วิทเยนทร์เกิดเมื่อวันที่ 26 ธันวาคม พ.ศ. 2511 (ปี) เป็นบุตรของ น.ท.กมล มุตตามระ และนางสมทรง มุตตามระ (สกุลเดิม: กัมปนาทแสนยากร) เป็นหลานของ พล.อ.หลวงกัมปนาทแสนยากร อดีตองคมนตรี
การทำงาน.
บทบาทด้านสิ่งแวดล้อม.
วิทเยนทร์เคยเป็นประธานชมรมผู้ประกอบการธุรกิจดำน้ำกรุงเทพฯ (BDOC) และเป็นผู้ร่วมก่อตั้ง และเป็นกรรมการและเลขานุการมูลนิธิเพื่อทะเล เมื่อประเทศไทยประสบเหตุแผ่นดินไหวและสึนามิเมื่อปลายปี พ.ศ. 2547 ได้ประกาศรับอาสาสมัครนักดำน้ำมืออาชีพ เพื่อร่วมสำรวจความเสียหายของแนวปะการัง และเพื่อช่วยกันฟื้นฟูสภาพแนวปะการังที่ได้รับความเสียหายจากสึนามิด้วย
และจากบทบาทครั้งนั้น ทำให้วิทเยนทร์และมูลนิธิเพื่อทะเลได้มีบทบาทต่อเนื่องในเรื่องการทำปะการังเทียมบริเวณแหล่งดำน้ำฝั่งทะเลอันดามัน ผ่านโครงการ "ฝูงบินปะการัง" โดยขอเครื่องบินปลดประจำการจากกองทัพอากาศจำนวน 10 ลำ มาจมเป็นปะการังเทียม 
นอกจากนี้ วิทเยนทร์และมูลนิธิเพื่อทะเลยังทำหน้าที่รณรงค์ให้ความรู้เพื่อการปกป้องสิ่งแวดล้อมทางทะเล ยังเป็นผู้ริเริ่มโครงการเยาวชนสัมผัสชีวิตใต้ท้องทะเลไทย เพื่อสอนเยาวชนให้เป็นนักดำน้ำและเรียนรู้ระบบนิเวศวิทยาทางทะเลด้วย
บทบาทด้านการช่วยเหลือผู้ประภัยน้ำท่วม.
เมื่อเกิดอุทกภัยในประเทศไทย พ.ศ. 2553 รัฐบาลอภิสิทธิ์ เวชชาชีวะ ได้จัดตั้งศูนย์ประสานการช่วยเหลือเยียวยาผู้ประสบอุทกภัยขึ้น มีอภิรักษ์ โกษะโยธิน ที่ปรึกษานายกรัฐมนตรี เป็นผู้อำนวยการศูนย์ โดยวิทเยนทร์เป็นรองผู้อำนวยการศูนย์ ทำหน้าที่ประสานงานกับองค์กรต่างๆ ทั้งรัฐและเอกชน ในการให้ความช่วยเหลือเยียวยาผู้ประสบอุทกภัย รวมทั้งการรับเรื่องร้องเรียนจากประชาชนที่ได้รับความเสียหายจากเหตุการณ์อุทกภัย ต่อมาอภิรักษ์ได้ลาออกจากตำแหน่งที่ปรึกษานายกรัฐมนตรี เพื่อลงสมัครรับเลือกตั้งซ่อม ส.ส.เขต 2 กรุงเทพมหานคร ครม. มีมติให้วิทเยนทร์ทำหน้าที่รักษาการผู้อำนวยการศูนย์ประสานการช่วยเหลือเยียวยาผู้ประสบอุทกภัยไปตลอดจนมีการเลือกตั้งใหม่
บทบาทด้านสื่อมวลชน.
เมื่อครั้งเป็นเลขานุการรัฐมนตรีประจำสำนักนายกรัฐมนตรี วิทเยนทร์ได้รับมอบหมายให้มีหน้าที่ประสานงานสื่อมวลชน โดยมีบทบาทในช่วงรับมือวิกฤตการณ์การเมืองไทย พ.ศ. 2552–2553 และเป็นทีมงานจัดรายการเชื่อมั่นประเทศไทยกับนายกฯ อภิสิทธิ์
หลังการเลือกตั้งในปี พ.ศ. 2554 วิทเยนทร์ได้รับตำแหน่งเป็นผู้บริหารสถานีโทรทัศน์บลูสกายแชนแนล โดยมีตำแหน่งเป็นกรรมการผู้จัดการ และเป็นผู้จัดรายการฟ้าวันใหม่ ร่วมกับถนอม อ่อนเกตุพล ด้วย แต่หลังเกิดวิกฤตการณ์การเมืองไทย พ.ศ. 2556–2557 สถานีโทรทัศน์บลูสกายถูกระงับการออกอากาศเป็นระยะเวลา 3 เดือน ตามคำสั่งกองอำนวยการรักษาความสงบเรียบร้อย ฉบับที่ 6/2557 และประกาศคณะรักษาความสงบแห่งชาติ ฉบับที่ 15/2557 ก่อนจะกลับมาออกอากาศอีกครั้งในชื่อสถานีโทรทัศน์ฟ้าวันใหม่ โดยยังมีวิทเยนทร์เป็นผู้บริหารสถานีตามเดิม และรับหน้าที่ผู้จัดรายการฟ้าวันใหม่ สายตรงบลูสกาย ถอนพิษ และข่าวคาใจ ซึ่งจัดคู่กับอัญชะลี ไพรีรัก
ในปี พ.ศ. 2564 วิทเยนทร์ได้มาร่วมงานกับช่องท็อปนิวส์ เพื่อจัดรายการคู่กับอัญชะลีอีกครั้ง ในชื่อ "ข่าวเที่ยงตรง" ก่อนที่หนึ่งเดือนต่อมาจะเปลี่ยนชื่อรายการเป็น "TOP ข่าวเที่ยง" จนในเวลาต่อมาได้มีการเปลี่ยนแปลงผู้ประกาศข่าว ทำให้วิทเยนทร์กับอัญชะลี ไม่ได้จัดรายการคู่กันอีก
ในปี พ.ศ. 2567 วิทเยนทร์ได้มาร่วมงานกับแนวหน้าออนไลน์ เพื่อจัดรายการคู่กับอัญชะลีอีกครั้ง ในชื่อ "แนวหน้า FRONTLINE" ซึ่งเป็นการร่วมมือกันระหว่างแนวหน้าออนไลน์ และ Around The World
ชุมพล จุลใส

ชุมพล จุลใส (เกิด 14 พฤษภาคม พ.ศ. 2513) ชื่อเล่น ลูกหมี อดีตสมาชิกสภาผู้แทนราษฎรจังหวัดชุมพร 3 สมัย สังกัดพรรคประชาธิปัตย์ ปัจจุบันสังกัดพรรครวมไทยสร้างชาติ และอดีตประธานสภาองค์การบริหารส่วนจังหวัดชุมพร
ประวัติ.
นายชุมพล จุลใส (ชื่อเล่น: ลูกหมี) เกิดเมื่อวันที่ 14 พฤษภาคม พ.ศ. 2513 ณ ตำบลครน อำเภอสวี จังหวัดชุมพร เป็นบุตรของนายบุญธรรม และ นางหนูจวน จุลใส และเป็นน้องชายของ นายสุพล จุลใส ชุมพลสำเร็จการศึกษามัธยมศึกษาจากโรงเรียนศรียาภัย ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง รัฐประศาสนสตรมหาบัณฑิต จาก มหาวิทยาลัยราชภัฏบ้านสมเด็จเจ้าพระยา สมรสกับ นางวันทนีย์ จุลใส มีบุตร-ธิดา 2 คน
การทำงาน.
นายชุมพล เข้ารับราชการตำรวจในตำแหน่งลูกแถวงานป้องกันและปราบปรามประจำสถานีตำรวจภูธรอำเภอเมืองชุมพร เมื่อ พ.ศ. 2535 ต่อมา ใน พ.ศ. 2543 ได้เลื่อนขั้นเป็นผู้บังคับหมู่งานสืบสวนตำรวจภูธร จังหวัดชุมพร
งานการเมือง.
ชมพล เข้าสู่การเมือง ด้วยการเป็นสมาชิกองค์การบริหารส่วนจังหวัดชุมพร ใน พ.ศ. 2546 และดำรงตำแหน่งประธานสภาองค์การบริหารส่วนจังหวัดชุมพร ใน พ.ศ. 2547 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2550 สังกัดพรรคประชาธิปัตย์ ซึ่งได้รับเลือกตั้งในครั้งนั้น และได้รับเลือกติดต่อกันรวม 2 ครั้ง
สมาชิกสภาผู้แทนราษฎร.
ชุมพล จุลใส ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
วิกฤตการณ์การเมืองไทย พ.ศ. 2553.
ในวิกฤตการณ์การเมืองไทย พ.ศ. 2553 ชุมพลซึ่งถือว่าเป็นคนสนิทนายสุเทพ เทือกสุบรรณ เลขาธิการพรรคประชาธิปัตย์ และรองนายกรัฐมนตรี ในขณะนั้น ชุมพลได้อยู่เคียงข้างสุเทพเสมอ โดยเป็นผู้ถือปืนอูซี่อารักขาสุเทพ ในอาคารรัฐสภา ในครั้งที่แนวร่วมประชาธิปไตยต่อต้านเผด็จการแห่งชาติ (นปช.) บุกเข้ามาในพื้นที่อาคารรัฐสภาในวันที่ 7 เมษายน พ.ศ. 2553 จนได้รับฉายาว่า "ลูกหมีอูซี่"
วิกฤตการณ์การเมืองไทย พ.ศ. 2556–2557.
ในวิกฤตการณ์การเมืองไทย พ.ศ. 2556–2557 ชุมพลได้ลาออกจากตำแหน่ง สส. พรรคประชาธิปัตย์ เข้าร่วมชุมนุมทางการเมือง โดยเป็นหนึ่งใน 9 แกนนำกปปส. ร่วมกับคนรุ่นอายุเดียวกัน คือ ณัฏฐพล ทีปสุวรรณ, พุทธิพงษ์ ปุณณกันต์ และสกลธี ภัททิยกุล ซึ่งชุมพลยอมรับว่าตนเป็นผู้ที่ใจร้อนมุทะลุมากที่สุด 
เขาได้เคยกล่าวว่า เขาขอเป็นเห็บหมาดีกว่าเป็นขี้ข้าทักษิณ
เหตุการณ์ภายหลัง.
วันที่ 24 กุมภาพันธ์ พ.ศ. 2564 ศาลอาญามีคำพิพากษาให้จำคุกชุมพลเป็นเวลา 9 ปี 24 เดือน พร้อมทั้งให้ตัดสิทธิเลือกตั้งเป็นเวลา 5 ปี และหยุดปฏิบัติหน้าที่ สส. จนกว่าศาลรัฐธรรมนูญจะวินิจฉัยสมาชิกภาพของเขา
วันที่ 8 ธันวาคม พ.ศ. 2564 ศาลรัฐธรรมนูญมีคำวินิจฉัยว่าสมาชิกภาพการเป็น สส. ของชุมพล ผู้ถูกร้องที่ 1 สิ้นสุดลงตั้งแต่วันที่ 7 เมษายน พ.ศ. 2564
อาปัมบาลิก

อาปัมบาลิก  เป็นขนมชนิดหนึ่งในมาเลเซีย มีชื่อเรียกอีกหลายชื่อ เช่น Ban Jian Kuih, Chin Loong Pau, Martabak Manis, Terang Bulan, Apam Pulau Pinang หรือ Kuih Haji ในบางพื้นที่ เป็นขนมที่นิยมขายริมถนนทั่วมาเลเซีย ลักษณะขนมจะกรอบด้านนอก ขนมนี้แบบของเปอรานากันจะคล้ายเซอราบีของอินโดนีเซีย
ในพื้นที่ภาคใต้ของประเทศไทย มีขนมที่ลักษณะคล้ายอาปัมบาลิก เรียกตามภาษาท้องถิ่นว่า "ขนมปอดควาย" และชื่อที่เป็นที่รู้จักทั่วไป คือ "ขนมถังแตก"
โอโปร์อายัม

โอโปร์อายัม  เป็นอาหารที่ทำจากไก่ ปรุงด้วยกะทิ เป็นอาหารที่พบในอินโดนีเซีย โดยเฉพาะชวากลาง เป็นอาหารสำคัญในเทศกาลอีดิลฟิฏริ นิยมกินกับเกอตูปัตและตับวัวผัดพริก
รายชื่อลักษณนามในภาษาจีน

ตารางต่อไปนี้เป็นรายชื่อลักษณนามในภาษาจีน ซึ่งเป็นลักษณนาม (อังกฤษ: classifiers; จีนตัวย่อ: 量词; พินอิน: liàngcí) และหน่วยวัด (measure words) ที่มักพบบ่อย สามารถศึกษาคำอธิบายอย่างละเอียดเพิ่มเติมได้จากบทความ "ลักษณนามในภาษาจีน"
ในตาราง สองช่องแรกแสดงลักษณะนามเป็นอักษรจีน ในกรณีที่การเขียนแตกต่างกันจะแสดงทั้งอักษรจีนตัวเต็ม (traditional) และอักษรจีนตัวย่อ (simplified) ช่องที่สามแสดงการออกเสียงในระบบมาตรฐานภาษาจีนกลาง (Standard (Mandarin) Chinese) โดยใช้พินอิน (pinyin) และช่องที่สี่แสดงการออกเสียงในภาษาจีนกวางตุ้ง (Cantonese) โดยใช้ระบบการถอดเสียงเป็นภาษาโรมันแบบเยล (Yale romanization) สำหรับช่องสุดท้ายเป็นคำอธิบายความหมายและหลักการใช้ของลักษณะนามและหน่วยวัดนั้น รวมถึงการให้ตัวอย่างคำนามที่ใช้กับลักษณะนามนั้นด้วย โดยคำที่อยู่ภายในเครื่องหมายคำพูดคือความหมายตามตัวอักษร (literal meaning) ของลักษณะนามและหน่วยวัดนั้นๆ
ลักษณะนามบอกอาการ (Verbal classifiers).
See Chinese classifier → Verbal classifiers.
หมายเหตุ.
<templatestyles src="Reflist/styles.css" />